สวัสดีครับหลังจากที่ห่างหายไปนานมาก (นานจนโดนปลดจาก Elite) ตอนนี้มีมหาลัยเรียนแล้วเลยกลับมารีวิวต่อนะครับ ???? สวัสดีพี่ๆน้องๆทุกคนด้วยครับ

โอเคครับกลับมาเรื่องรีวิวกันต่อนะครับ สำหรับ Harrods สาขานี้ผมเพิ่งเคยมาทานครั้งแรก โดยก็พอทราบมาแล้วว่าของหวานของที่นี่อร่อย และ ราคาใช้ได้เลย แต่ด้วยความหิวก็เลยรวบของคาวกับของหวานเป็นร้านเดียวกันไปเลย ผลออกมาว่าของหวานนี่อร่อยจริงครับ แต่อะไรที่เค้าไม่แนะนำก็ไม่ควรไปสั่ง

เริ่มจาก Egg Benedict ก่อนนะครับ เมนูนี้ผมเคยทานที่สาขา Paragon มาก่อนเลยลองสั่งดู ผลออกมาว่ารสชาติก็โอเคครับ พอทานได้รสชาติไม่มีอะไรแตกต่างกัน เพียงแค่จัดตกแต่งจานไม่เหมือนกัน

ตามมาด้วย Cesar Salad จากนนี้ก็เหมือนอันข้างบนครับ คือรสชาติไม่ต่างกันมากนัก แต่การจัดตกแต่งไม่เหมือนกัน แต่เพราะเหตุนั่นวัตุดิบที่ให้มาในจานก็จะไม่เหมือนกัน โดยรวมก็โอเคครับพอทานได้

มาปิดท้ายกันด้วยแพนเค้ก อันนี้ผมเห็นมันน่ารักดีเลยสั่งมาลอง (เอาจริงๆคือตอนเข้ามาหิวข้าวครับ 555) รสชาติดีกว่าที่คาดไว้ครับ แพนเค้กมีความนุ่มฟูมาก ส่วนเบอร์รี่ก็หวานกำลังพอดี ไม่ได้หวานจนเกินไป ถือว่าผ่านเลยเมนูนี้

ด้านการบริการนั้นผมไม่ค่อยโอเคกับพนักงานบางท่าน เวลาผมออเดอร์เค้าจะไม่พยักหน้ารับรู้ ไม่ยิ้ม ไม่พูด ผมก็ไม่แน่ใจว่าเค้าเข้าใจกับผมมั้ย แถม mood ในการรับประทานก็แย่ลงด้วย อีกอย่างคือ พนง. ไม่ค่อยมองลูกค้าเท่าไหร่ คุณจะไปยืนคุยกันไม่ว่าครับ กรุณาช่วยหันออกด้านหน้าได้ไหมไม่ใช่หันเข้าครัว เวลาผมเรียกจะได้เห็น แต่โดยรวมก็โอเคครับ